અસમની પાવન ધરતી અહીં જન્મેલા વીરોની સાથે સાથે આધ્યાત્મિક શક્તિનાં સંતપુરુષોએ પણ સમયે સમયે જ્ઞાન અને ધર્મની જ્યોતિ જલાવી હિન્દુત્વની સનાતન પરંપરા ટકાવી રાખવામાં આમૂલ યોગદાન આપ્યું છે. સલતનત કાળમાં આસામમાં આવા જ એક મહાન આધ્યાત્મિક સંત થઈ ગયા. જેમનું નામ હતું સંત શંકર દેવ તેમનો સમયગાળો ૧૪૪૯થી ૧૫૬૮નો માનવામાં આવે છે. અહીંના સાહિત્યમાં ખાસ કરીને અસમિયા સંસ્કૃતિ, સમાજ અને આધ્યાત્મિક જીવન પર યુગાંતરકારી મહાપુરુષ શ્રીમંત શંકરદેવનું પ્રદાન અને પ્રભાવ એવો થયો કે ઈસાઈ ધર્મ પ્રચારકોના લાખ પ્રયત્નો છતાં પણ આજે પણ પૂર્વોતરમાં સનાતન સંસ્કૃતિ અડીખમ ઊભી છે. તેમનાં કાર્યોના પુણ્યપ્રતાપે પૂર્વોત્તરમાં સામાજિક સાંસ્કૃતિક એકતા વધુ સુદૃઢ બની. તેઓએ ‘રામાયણ’ અને ‘મહાભારત’ જેવા ગ્રંથોનો અસમિયા ભાષામાં અનુવાદ કર્યો અને સ્થાનિકોને તેમના પૌરાણિક ભારત સાથેના પૌરાણિક સંબંધોથી માહિતગાર કર્યા.